CPF จับมือคู่ค้าจัดแคมเปญ “ของไหว้ตรุษจีน” เสริมทรัพย์ ขาลรับมงคล
CPF ร่วมกับคู่ค้าจัดแคมเปญ “ซีพี ปีเสือทอง เสริมทรัพย์ ขาลรับมงคล” ยกทัพของไหว้ตรุษจีนชั้นดี ตอกย้ำเจ้าแห่งเทศกาล
CPF ร่วมกับคู่ค้าจัดแคมเปญ “ซีพี ปีเสือทอง เสริมทรัพย์ ขาลรับมงคล” ยกทัพของไหว้ตรุษจีนชั้นดี ตอกย้ำเจ้าแห่งเทศกาล
19 ม.ค. 2565

นายธีรยุทธ พัชรมณีปกรณ์ รองกรรมการผู้จัดการอาวุโส บริษัท เจริญโภคภัณฑ์อาหาร จำกัด (มหาชน) หรือ CPF กล่าวว่า ซีพีเอฟ ผนึกกำลังร่วมกับ 3 ธุรกิจ ได้แก่ ธุรกิจเป็ดแปรรูป ธุรกิจไก่แปรรูป และธุรกิจอาหารสำเร็จรูป รวมถึงห้างโลตัส ตอกย้ำภาพลักษณ์เจ้าแห่งเทศกาล ซึ่งนอกจากความมงคลและความถูกต้องตามหลักความเชื่อแล้ว ปัจจัยที่สำคัญคือสินค้าต้องมีคุณภาพดี สด สะอาด ปลอดภัย และสะดวกสบายในการไหว้
“ท่ามกลางสถานการณ์การแพร่ระบาดของโควิด-19 ความใส่ใจในการเลือกซื้อสินค้าปลอดภัยเป็นสิ่งสำคัญ โดยเฉพาะการผลิตที่ได้มาตรฐานและตรวจสอบย้อนกลับได้ทุกขั้นตอน เป็นส่วนหนึ่งที่สร้างความมั่นใจแก่ผู้บริโภค ดังนั้นซีพีเอฟจึงให้ความสำคัญในการผลิตชุดไหว้เจ้าที่ถูกต้องตามลักษณะมงคล ด้วยมาตรฐานระดับสากลควบคู่ไปกับความคุ้มค่าของราคา อาทิ เป็ดพะโล้และเป็ดย่าง สื่อถึงความสามารถที่หลากหลายและราบรื่นในทุกๆ เรื่อง, ไก่ต้มและไก่ต้มน้ำปลา สื่อถึงความก้าวหน้าและความเจริญในหน้าที่การงาน, ขาหมูพะโล้และขาหมูและคากิ ที่มีลักษณะเหมือนก้อนทองสื่อถึงความมั่งคั่ง ส่วนเกี๊ยวกุ้ง สื่อถึงการห่อโชคห่อลาภ และสินค้ามงคลทั้งคาวและหวานอื่นๆ ให้เลือกอีกมากมาย” นายธีรยุทธ กล่าว
โดยในปีนี้ ซีพีเอฟ จัดกิจกรรม “ซื้อชุดไหว้ ซีพี ครบ 1,500 บาท” ลุ้นดูดวงฟรีกับกองทัพหมอดูชั้นนำถึง 50 รางวัล และลุ้นรับพื้นหลังมือถือเสริมเฮงอีก 50 รางวัล ตั้งแต่วันนี้ ถึง 4 ก.พ. 2565 สามารถติดตามกิจกรรมต่างๆ และสั่งซื้อสินค้าช่องทางออนไลน์ ได้ที่ https://chinesenewyear.cpbrandsite.com หรือเลือกซื้อสินค้าได้ที่ห้างสรรพสินค้าชั้นนำใกล้บ้าน ได้แก่ แม็คโคร, โลตัส, ซีพี เฟรชมาร์ท, เซเว่น-อีเลฟเว่น, บิ๊กซี, กูร์เมต์ มาร์เก็ต, ท็อปส์ ซูเปอร์มาร์เก็ต, แม็กซ์แวลู, โกลเด้น เพลซ และ Dear Tummy ศูนย์การค้าไอคอนสยาม
สำหรับโปรโมชั่นพิเศษ ได้แก่ ห้างสรรพสินค้าแม็คโคร เพียงซื้อชุดไหว้ซีพี ครบ 1,200 บาท รับฟรี! กระเป๋าเก็บความเย็น มูลค่า 499 บาท, ห้างโลตัส ซื้อชุดไหว้ซีพี ครบ 800 บาท รับฟรี! กระเป๋า Beach Bag เก็บความเย็น มูลค่า 359 บาท, ห้างสรรพสินค้าเดอะมอลล์ ซื้อชุดไหว้ซีพี ครบ 1,288 บาท รับฟรี! กระเป๋า Made with love CP มูลค่า 359 บาท, และ Dear Tummy ศูนย์การค้าไอคอนสยาม ซื้อชุดไหว้ซีพี ชุด 1 และ 2 รับฟรี! กระเป๋าเสริมมงคลเก็บความเย็น มูลค่า 359 บาท ตั้งแต่วันที่ 29 – 30 ม.ค. 2565 หรือจนกว่าสินค้าจะหมด
ทั้งนี้ ซีพีเอฟ ยังคงเข้มงวดกับมาตรการป้องกันการแพร่ระบาดโควิด-19 ในทุกขั้นตอนของกระบวนการผลิตภายใต้มาตรฐานสากล ด้วยเทคโนโลยีที่ทันสมัย และสามารถตรวจสอบย้อนกลับได้ตั้งแต่ต้นน้ำจนถึงปลายน้ำ ตลอดจนพนักงานทุกระดับ เพื่อให้ผู้บริโภคมั่นใจในสินค้าและการบริการคุณภาพ สะอาด และปลอดภัย